[{"text_idx": "#000003", "text": "Minu esimene pa\u0308ris kruiis sai alguse Miami sadamast. Laevaks oli Liberty of the Seas, mis oli sel hetke ko\u0303ige uuem ja suurem kruiisilaev maailmas. Miami sadamasse jo\u0303udes ja\u0308i ikka suu ammuli ku\u0308ll... \u2013 tegemist on to\u0303esti hiigelsuure laevaga!"}, {"text_idx": "#000004", "text": "ei olnud ilm just paljuto\u0303otav \u2013 taevas olid tumehallid pilved ja sadas paduvihma. Kui sadamast lahkusime, toimus ko\u0303igepealt laeval pa\u0308a\u0308steharjutus, mis ta\u0308hendas, et ko\u0303ik pidid selga proovima pa\u0308a\u0308steveste ja aru saama, kuhu peab ha\u0308daolukorras kogunema. See harjutus on kohustuslik ja vo\u0303ib esimesel hetkel isegi hirmu nahka ajada \u2013 kas to\u0303esti nii suure laevaga vo\u0303ib midagi merel juhtuda? Ei juhtunud midagi.... Esimene pa\u0308ev mo\u0308o\u0308dus merel seilates ja o\u0303nneks la\u0308ks ilm tasapisi paremaks. Meie kajutil oli oma ro\u0303du ja see oli to\u0303eliselt mugav \u2013 kui u\u0308lemine tekk oli vihmast ma\u0308rg, siis ro\u0303dul sai lausa pa\u0308ikese ka\u0308es ennast mo\u0303nusalt soojendada."}, {"text_idx": "#000005", "text": "jo\u0303udsime esimesse peatuspaika, Labadeele Haitil. Labadee on Royal Caribbeani poolt ostetud ku\u0308la saare po\u0303hjarannikul. Laev peatus kaldast eemal ning reisijad viidi suurte paatidega maale. Labadee ise on va\u0308ga va\u0308ike ku\u0308la, millele saab ringi peale teha poole tunniga."}, {"text_idx": "#000006", "text": "Vaatamisva\u0308a\u0308rsed on Dragon Breath, mis on oma olemuselt lo\u0303he kivihunnikute vahel, kus teatud koha peal seistes kuuldub nagu keegi (draakon!) hingaks su\u0308gavalt kuskil maa all. Kalju juures ka\u0308ib aga a\u0308ri \u2013 u\u0308ks noormees, kes juhatab inimesi o\u0303ige koha peale draakoni ohkeid kuulama ja on abivalmis ko\u0303igist ka fotosid tegema, on \u2019a\u0308ri\u2019 omanik. Va\u0308ike raha suuna ka\u0308ttena\u0308itamise eest on ta\u0308iesti normaalne. Haiiti on teadupa\u0308rast u\u0308ks maailma vaesemaid riike ja iga raha on siin teretulnud.Teiseks atraktsiooniks oli kunstiturg, kus mu\u0308u\u0308akse kohalikku ka\u0308sito\u0308o\u0308d alates maalidest lo\u0303petades puunikerdustega. Pakutavad pildid olid va\u0308ga ilusates va\u0308rvides ja ega naljalt keegi ilma pildita sellelt pisikeselt saarelt ei lahkunudki... Ka meie kodus on nu\u0308u\u0308d kirkava\u0308rviline pilt uhkest haiititarist, kes kalkunit mu\u0308tsi asemel peas kannab!"}, {"text_idx": "#000007", "text": "Aktiivsemad said tegeleda erinevate veespordialadega (kajakiso\u0303it, jetiso\u0303it jne.). Snorgeldades vo\u0303i sukeldudes sai tutvuda Kariibimere imelise veealuse maailmaga. Ku\u0308la keskuses oli mitu baari, kus pakutakse kohalikku va\u0308ga magusat jooki \u2013 Labaduzeet, ja kus saab lo\u0303o\u0303gastuda Kariibimere saartele iseloomulikku muusikat ehk reggaet kuulates. Kuna kruiisilaeval on so\u0308o\u0308k 24 tundi tasuta, siis muretses ka laevafirma selle eest, et ko\u0303igil reisijatel oleks saarel piisavalt toitu ja jooke. Ei olnud u\u0308ldse vaja laevale lo\u0303unat so\u0308o\u0308ma minna, sest so\u0308o\u0308k toodi kohale."}, {"text_idx": "#000008", "text": "Ku\u0308las oli 3 randa, millest ko\u0303ige ilusam on Hideaway Beach. Rannalt avanes supervaade laevale. Labadee ku\u0308la ise oli piiratud aiaga, et kohalikud ei saaks kruiisireisijaid \u2019tu\u0308litada\u2019. See oli minu jaoks mo\u0303nevo\u0303rra pettumus, kuna seeto\u0303ttu ei na\u0308inudki tegelikku elu ja pa\u0308ris kohalikke inimesi."}, {"text_idx": "#000009", "text": "peatusime Montego Bay\u2019s, Jamaical. Montego Bay (vo\u0303i \u201cMo\u2019 Bay\u201d nagu kohalikud linna nimetavad) on u\u0308ks peamisi turismilinnu Jamaical. Laev peatus sadamas nimega Free Port ja sealt saab taksoga so\u0303ita vo\u0303i jalutada linna keskusesse. Meie ekskursioone ei ostnud, vaid vo\u0303tsime takso. Inglisekeelne taksojuht oli meile ka giidi eest ja so\u0303itis just seda marsruuti, mida meie kogeda soovisime. Kogu 4-tunnine privaatso\u0303it maksis 60 USD."}, {"text_idx": "#000010", "text": "Ku\u0308lastasime kohta nimega Half Moon Shopping Village. Selles ostlemisku\u0308las oli meie eesma\u0308rk a\u0308ra ka\u0308ia Bob Marleyle pu\u0308hendatud muuseumis, kus na\u0308idatakse ka lu\u0308hifilmi legendaarse reggae-muusiku elust. Muuseumis on ka maailma suurim kollektsioon Bob Marley T-sa\u0308rke. Half Moon Shopping Village\u2019is on veel palju po\u0303nevaid poode, kuid see on ostlemiseks u\u0308ks kallemaid kohti linnas (neli AA patareid oli 120 EEK). Edasi so\u0303itsime taksoga Rose Halli, mis on ko\u0303ige kuulsam villa Jamaical. Villa on tuntud oma endise omaniku Annie Palmeri to\u0303ttu, kes praktiseeris voodoo musta maagiat ning kes olevat tapnud oma kolm abikaasat ja need aeda palmide alla matnud. Kohalikud ra\u0308a\u0308givad, et veel siiamaani na\u0308hakse majas ja seda u\u0308mbritsevates hoonetes kummitusi. Rose Hallist so\u0303itsime tagasi Montego Bay keskusesse, kus ka\u0308ib kirev turismielu. Baarid, restoranid, poed... Kindlasti tasub ka\u0308ia kuulsas Margaritaville\u2019i baaris, kus saab proovida kohalikku Red Stripe\u2019i o\u0303lut ja Appletoni rummi."}, {"text_idx": "#000011", "text": "Paljud eestimaalasedki on na\u0308inud ma\u0308ngufilmi mustanahalistest jamaikalastest, kes bobiso\u0303itu olu\u0308mpiama\u0308ngudel harrastasid. Montego Bays on olemas just nende sportlaste asutatud baar, mille nimi oli Jamaican Bobsled Cafe ja mis on pu\u0308hendatud Jamaica bobikelgu meeskonnale, kes 1988. aastal osales Calgarys taliolu\u0308mpiama\u0308ngudel."}, {"text_idx": "#000012", "text": "Enne laevale minekut on sadamas maksuvaba ehk tax free tsoon, kus on mitmeid turismilo\u0303kse meenutavaid poekesi. Seal mu\u0308u\u0308akse natuke erinevaid suveniire kui linnas. Poest saab ka kohalikku alkoholi kaasa osta (laeval maalt ostetud alkoholi tarbida ei tohi! Laevale minnes vo\u0303etakse pudel teilt a\u0308ra ja tagasi saate kruiisi lo\u0303ppedes.)."}, {"text_idx": "#000013", "text": "Jamaical ja ka teistel Kariibimere saartel peaks olema ettevaatlik rahaga. Maksta saab ku\u0308ll igal pool USA dollaritega, kuid tagasi vo\u0303idakse anda kohalikku raha ning kehva arvutusoskuse juures vo\u0303ib kergesti petta saada."}, {"text_idx": "#000014", "text": "jo\u0303udis laev Grand Caymani saarele, mis on Kaimanisaartest suurim. Peatusime Georgetowni la\u0308hedal merel ning taaskord viisid paadid meid sadamasse. Sadamas on ja\u0308llegi turismilo\u0303ks \u2013 palju tax free poode. Neist mo\u0308o\u0308da saades oletegi kesklinnas. Eriti su\u0308mpaatne oli peata\u0308nava a\u0308a\u0308res asuv pood Tipsy Turtle. Selles poes sai lisaks suveniiridele osta ka kohalikke maiustusi, kasutada tasuta Internetti ja helistada tasuta u\u0308ksko\u0303ik kuhu maailma riiki. Paljud kasutasid seda vo\u0303imalust kodustega u\u0308henduse vo\u0303tmiseks (ajalimiit oli 3 min/ko\u0303ne kohta)."}, {"text_idx": "#000015", "text": "Meie so\u0303itsime kohaliku va\u0308ikebussiga ku\u0308lla nimega Hell. Viib sinna tee nimega Hell Road. Ku\u0308la keskuseks on aga kauplus nimega \u201cWelcome to Hell!\u201d. See oli loomulikult u\u0308ks omapa\u0308rasemaid kohti ja eriti huvitavaks tegi koha suur va\u0308li mustadest kividest, mis meenutasid graniiti ning mille ja\u0308rgi ku\u0308la on oma nime saanud. Nu\u0308u\u0308d vo\u0303in siis va\u0308ita, et olen po\u0303rgus a\u0308ra ka\u0308inud:)."}, {"text_idx": "#000016", "text": "Tagasiteel Georgetowni peatusime u\u0308hel maailma ilusamaiks peetaval rannal nimega 7 Mile Beach, mille valge korallliiv on silmadele valus vaadata ja helesinine vesi lausa fantastiline. Et aga ka kohalikku so\u0308o\u0308ki-jooki proovida, tegime peatuse restoranis nimega Senor Frog\u2019s, mis on sarnane Jamaical olnud Margaritaville\u2019iga."}, {"text_idx": "#000017", "text": "jo\u0303udsime Cozumeli saarele. Cozumel on va\u0308ike saar Mehhiko idarannikul, mida peetakse u\u0308heks parimaks sukeldumispaigaks maailmas. Ekskursiooni asemel otsustasime taas omapead minna. Vo\u0303tsime takso ning so\u0303itsime a\u0308sja avatud uude parki nimega Discover Mexico. Meil oli oma privaatgiid, kes juhatas meid la\u0308bi pargi, ra\u0308a\u0308kis Mehhiko ajaloost, kultuurist ja ta\u0308napa\u0308evast, pakkus meile kohalikku rahvusjooki tequilat... Discover Mexico ei olnud veel pa\u0308ris valmis, aga iseenesest oli see va\u0308ga huvitav park \u2013 na\u0308gime a\u0308ra ko\u0303ik Mehhiko tuntumad kultuuri- ja arhitektuuriva\u0308a\u0308rtused miniatuuris. Lisaks sellele ka kaasaegsete kunstnike to\u0308id ja va\u0308ga heal tasemel promovideot kogu Mehhiko kohta. Edasi suundusime keskusesse, astusime la\u0308bi maailma ko\u0303ige va\u0308iksemast Hard Rock Cafest ja tegime mo\u0303ned suveniiride ostud. Mehhiko ka\u0308sito\u0308o\u0308 on va\u0308ga va\u0308rviline, mis teeb ka suveniirid ha\u0308sti po\u0303nevateks."}, {"text_idx": "#000018", "text": "mo\u0308o\u0308dus merel seilates ning pa\u0308ikest ja ha\u0308id so\u0308o\u0308ke-jooke nautides. Ja seitsmenda pa\u0308eva hommikuks olime tagasi Miami sadamas."}, {"text_idx": "#000020", "text": "Meelelahutusprogramm on va\u0308ga mitmeku\u0308lgne. Pa\u0308eval saab hea muusika saatel lo\u0303o\u0303gastuda basseini a\u0308a\u0308res, raamatut vo\u0303i ajakirju lugeda vo\u0303i niisama merele vaadates unistada. Korraldati kunstioksjoneid, tegevust ja\u0308tkub laevas ko\u0303igile. Ega ma pa\u0308ris kindel polegi, kas ko\u0303ik laeval pakutu sai ikka na\u0308htud."}]